步璿

步璿，臨淮淮陰人，原本係三國中嘅東吳人，後來投降晉朝，做咗晉朝嘅官員、將領。佢係東吳丞相步騭嘅孫，佢老豆係步協。

鳳皇元年，吳帝孫皓召步璿阿叔步闡去做繞帳督。步闡繼承咗老豆步騭嘅西陵督，一直駐喺西陵，所以佢疑心自己係咪失職，驚去咗會出事，於是留喺西陵唔應，重投降埋晉朝。爲咗表示誠意，佢派步璿去洛陽做人質。於是晉朝封佢哋三個做官，其中步璿做給事中、宣威將軍，爵位上封做都鄉侯。

吳國當年就派大軍打佢哋，雖然有晉朝嘅救兵，但最後依然唔夠吳國打。西陵攻陷後，吳國將步家滅門，唯有步璿因爲喺洛陽做人質無死到，全家留淨佢一個。

參攷資料 

類:江蘇人
類:三國人
類:晉朝人
璿